OpenLLM-France/wikimedia huggingface dataset:
# Eisacktal

Eisacktal (italià Valle Isarco, ladí Val di Isarch) és una de les dues valls principals del Tirol del Sud, entre el riu Eisack i Brenner. Des del punt de vista orogràfic separa els Alps Rètics Orientals (Alps de Stubai i Alps de Sarntal) dels Alps de Tauern Occidental (Zillertal). Té una longitud de 80 km.
Per raons històriques i culturals, la vall d'Eisack és a la zona situada al sud de Franzensfeste. La part superior forma avui el districte de Wipptal. Actualment la veritable vall de l'Eisack és dividida en tres districtes: Eisacktal, Wipptal i Salten-Schlern. El centre i ciutat principal és Brixen. El districte d'Eisacktal fou creat el 1968 amb 19 municipis, sis dels quals en foren separats per a crear el districte de Wipptal.

## Municipis

* Barbian - Barbiano
* Brixen - Bressanone
* Klausen - Chiusa
* Villnöß - Funes
* Lajen - Laion
* Lüsen - Luson
* Natz-Schabs - Naz-Sciaves
* Waidbruck - Ponte Gardena
* Mühlbach - Rio di Pusteria
* Rodeneck - Rodengo
* Vahrn - Varna
* Feldthurns - Velturno
* Villanders - Villandro

## Enllaços externs

* Districte d'Eisacktal
* Web oficial de turisme d'Eisacktal i Wipptal
* Dolomiti Superski
* suedtirol.com - turisme a Eisacktal
# Filip (ministre)

Filip (en llatí Philippus, en grec antic Φίλιππος) fou un dels ministres i amic del rei selèucida Antíoc IV Epífanes (174 aC-164 aC).
Quan el rei estava al seu llit de mort l'any 164 aC, durant una campanya, el va nomenar guardià (regent) del seu jove fill Antíoc V Eupator (164 aC-162 aC). Filip va tornar a Antioquia amb el segell del rei difunt i va assumir la regència.
Mentre, el ministre Lísies, que havia estat nomenat regent quan el rei era absent, havia proclamat rei al jove príncep i mantenia la regència i el poder que ja no li pertocava. El 163 aC era en campanya a Judea, que estava en revolta, acompanyat del jove nou rei. Quan Lísies va saber que Filip havia tornat amb el segell reial i estava reunint un exèrcit, va fer un pacte desfavorable amb Judes Macabeu, i va marxar contra el nou regent, el va derrotar i el va fer matar, segons diu Flavi Josep.

## Referències

* ↑ 27.Philippus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 272
# Hamburg (Iowa)

Hamburg és una població dels Estats Units a l'estat d'Iowa. Segons el cens del 2000 tenia 1.240 habitants.

## Demografia

Segons el cens del 2000, Hamburg tenia 1.240 habitants, 544 habitatges, i 343 famílies. La densitat de població era de 427,5 habitants/km².
Dels 544 habitatges en un 27,6% hi vivien nens de menys de 18 anys, en un 46,1% hi vivien parelles casades, en un 12,5% dones solteres, i en un 36,8% no eren unitats familiars. En el 32,4% dels habitatges hi vivien persones soles el 18,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,9% tenia menys de 18 anys, un 6,9% entre 18 i 24, un 24,7% entre 25 i 44, un 24,3% de 45 a 60 i un 21,2% 65 anys o més.
L'edat mediana era de 42 anys. Per cada 100 dones de 18 o més anys hi havia 87,5 homes.
La renda mediana per habitatge era de 29.479 $ i la renda mediana per família de 42.935 $. Els homes tenien una renda mediana de 28.162 $ mentre que les dones 20.781 $. La renda per capita de la població era de 16.050 $. Entorn de l'11,7% de les famílies i el 13,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Hamburg». American Fact Finder. Oficina del Cens dels Estats Units, 12-01-2010.
# El abanderado

El abanderado és una pel·lícula espanyola dels gèneres dramàtic i històric estrenada en 1943. Va ser dirigida per Eusebio Fernández Ardavín i protagonitzada per Alfredo Mayo, Isabel de Pomés, Manolo Morán, Carlos Muñoz, Guadalupe Muñoz Sampedro, José Nieto, Raúl Cancio, José María Seoane i Julio Rey de las Heras. La cinta, amb guió de Luis Fernández Ardavín i Ramón Torrado, fou produïda per Suevia Films.

## Sinopsi

La pel·lícula està ambientada en l'època de la Guerra de la Independència Espanyola i descriu l'aixecament del 2 de maig de 1808 en Madrid i els fets que van conduir a la mort dels capitans Daoíz i Velarde. Té també una part dramàtica que dona compte d'una sèrie d'incidents romàntics que són ficticis, com el romanç del tinent Torrealta amb Renata, filla d'un general francès.

## Repartiment

* Alfredo Mayo - Teniente Javier Torrealta
* Mercedes Vecino - Marquesa Eulalia.
* Isabel de Pomés - Renata Laroche
* Manuel Morán - Marchena
* José Nieto - Pedro Velarde
* Raúl Cancio - Luis Daoíz
* José María Seoane - Teniente Ruiz
* Julio Rey de las Heras - Espoz y Mina.

## Premis

El 6 de juliol de 1944 la pel·lícula va aconseguir un premi econòmic de 250.000 ptes, als premis del Sindicat Nacional de l'Espectacle de 1944.

## Referències

* 1 2 «El Abanderado». La Guerra de la Independencia en el cine. Biblioteca Nacional de España. Arxivat de l'original el 2020-10-08. [Consulta: 16 juny 2014].
* ↑ «El abanderado». Filmaffinity. [Consulta: 16 juny 2014].
* ↑ «Fallo del jurado en el Concurso Nacional de Cinematografía». ABC, 07-07-1944. [Consulta: 12 novembre 2019].

## Enllaços externs

* Fragment de la pel·lícula a YouTube
* El abanderado a Historia de nuestro cine, rtve.es
* «NO-DO nº 23 B» p. 05:45, 7 de juny de 1943. [Consulta: 17 març 2018]. Comenta la visita de l'actor Leslie Howard als Estudios Chamartín, on es rodava El abanderado, última aparició en pantalla de l'artista britànic abans de la seva mort (minut 5:45).
* «NO-DO nº 33 B», 16 d'agosto de 1943. [Consulta: 17 març 2018]. Reflexa el rodatge en exteriors d' El abanderado (minut 4:00).
* «NO-DO nº 44 B», 1 de novembre de 1943. [Consulta: 17 març 2018]. Imatge de l'estrena de El abanderado al Cine Avenida de Madrid (minut 8:38).
# El Youssoufia

El Youssoufia (àrab: اليوسفية, al-Yūsufiyya; amazic estàndard marroquí: ⵍⵢⵓⵙⵓⴼⵉⵢⴰ, Lyusufiya) és un districte del municipi de Rabat, a la prefectura de Rabat, a la regió de Rabat-Salé-Kenitra, al Marroc. Segons el cens de 2014 tenia una població total de 170.560 persones. Entre els censos de 1994 i 2004 ha passat de 170.138 a 172.863 habitants.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
* ↑ PDF Haut-commissariat au Plan. «Recensement général de la population et de l'habitat de 2004». Arxivat de l'original el 5 de gener 2019. [Consulta: 15 agost 2012].
# Shelly

Shelly és una població dels Estats Units a l'estat de Minnesota. Segons el cens del 2000 tenia 266 habitants.

## Demografia

Segons el cens del 2000, Shelly tenia 266 habitants, 111 habitatges, i 66 famílies. La densitat de població era de 489,1 habitants per km².
Dels 111 habitatges en un 24,3% hi vivien nens de menys de 18 anys, en un 46,8% hi vivien parelles casades, en un 10,8% dones solteres, i en un 40,5% no eren unitats familiars. En el 39,6% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,26.
Per edats la població es repartia de la següent manera: un 28,2% tenia menys de 18 anys, un 5,6% entre 18 i 24, un 30,5% entre 25 i 44, un 16,2% de 45 a 60 i un 19,5% 65 anys o més.
L'edat mediana era de 37 anys. Per cada 100 dones de 18 o més anys hi havia 89,1 homes.
La renda mediana per habitatge era de 28.750 $ i la renda mediana per família de 34.063 $. Els homes tenien una renda mediana de 29.432 $ mentre que les dones 20.625 $. La renda per capita de la població era de 15.338 $. Entorn del 10,8% de les famílies i el 14,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shelly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Shelly». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Shelter Island

* Per a altres significats, vegeu «Shelter Island Heights».
Shelter Island és una concentració de població designada pel cens del Comtat de Suffolk (Nova York) als Estats Units d'Amèrica.

## Demografia

Segons el cens dels Estats Units del 2000 Shelter Island tenia 1.234 habitants., 531 habitatges, i 349 famílies. La densitat de població era de 72,9 habitants per km².
Dels 531 habitatges en un 23,7% hi vivien nens de menys de 18 anys, en un 53,9% hi vivien parelles casades, en un 8,5% dones solteres, i en un 34,1% no eren unitats familiars. En el 27,9% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,86.
Per edats la població es repartia de la següent manera: un 20,7% tenia menys de 18 anys, un 4,6% entre 18 i 24, un 24,9% entre 25 i 44, un 26,8% de 45 a 60 i un 22,9% 65 anys o més.
L'edat mediana era de 45 anys. Per cada 100 dones de 18 o més anys hi havia 94 homes.
La renda mediana per habitatge era de 43.625 $ i la renda mediana per família de 55.764 $. Els homes tenien una renda mediana de 40.493 $ mentre que les dones 34.688 $. La renda per capita de la població era de 27.202 $. Entorn del 4,9% de les famílies i el 9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shelter Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Shelter Island». American Fact Finder. Oficina del Cens dels Estats Units, 12-01-2010.
# Seamanita

La seamanita és un mineral de la classe dels borats. Rep el seu nom en honor de Arthur Edmund Seaman (1858-1937), professor de geologia i mineralogia del Michigan College of Mining and Technology, el primer que va prestar atenció sobre el mineral.

## Característiques

La seamanita és un borat de fórmula química Mn2+ 3B(OH)₄(PO₄)(OH)₂. Cristal·litza en el sistema ortoròmbic. La seva duresa a l'escala de Mohs és 4.
Segons la classificació de Nickel-Strunz, la seamanita pertany a «06.AC - Monoborats, B(O,OH)₄, amb i sense anions addicionals; 1(T), 1(T)+OH, etc.» juntament amb els següents minerals: sinhalita, pseudosinhalita, behierita, schiavinatoïta, frolovita, hexahidroborita, henmilita, bandylita, teepleïta, moydita-(Y), carboborita, sulfoborita, lüneburgita i cahnita.

## Formació i jaciments

Va ser descoberta l'any 1930 a la mina Chicagon, al comtat d'Iron, a Michigan (Estats Units), on sol trobar-se associada a altres minerals com la calcita, la sussexita i la shigaïta. També ha estat descrita a altres localitats del comtats d'Iron i Marquette, a l'estat de Michigan (Estats Units), i a la península d'Eyre, a Austràlia.

## Referències

* ↑ «Seamanite» (en anglès). Mindat. [Consulta: 6 juny 2017].
# Seamus Anthony Brennan

Seamus Anthony Brennan, conegut com a Shay Brennan, (6 de maig de 1937 - 9 de juny de 2000) fou un futbolista irlandès. Jugà com a defensa per al Manchester United FC, des d'on sabia moure molt bé la pilota.
El seu primer partit fou en aquest club el 1958 contra el Sheffield Wednesday. Ajudà al Manchester a guanyar els campionats de la Lliga Anglesa de 1965 i 1967, així com la Lliga de Campions de la UEFA de 1968. Encara que havia nascut a Anglaterra, jugà a gran nivell internacional per Irlanda pel canvi de les normes d'elecció donades per la FIFA. Es retirà del Manchester United el 1970 després de participar en 355 partits i aconseguir 6 gols.
# Eleutheria (gènere)

Eleutheria és un gènere d'hidrozous de l'ordre Anthoathecata de la família Cladonematidae. Es distribueix a les aigües marines d'Europa i del Mar Mediterrània.

## Taxonomia

El gènere Eleutheria inclou dos espècies.
* Eleutheria claparedii Hartlaub, 1889
* Eleutheria dichotoma Quatrefages, 1842

## Referències

* 1 2 «Hydrozoa - The World Hydrozoa Database». [Consulta: 1r març 2020].
* 1 2 «WoRMS - World Register of Marine Species - Eleutheria Quatrefages, 1842». [Consulta: 1r març 2020].
# Eleutheria

«Eleutheria» té aquests significats:
* Eleutèria - Festa de la llibertat honor de Zeus Eleutèrios.
* Eleutheria (gènere) - Gènere d'hidrozou.
# Lluís Estañ Alfosea

Lluís Estañ Alfosea (Callosa de Segura, 21 de febrer de 1917 – 10 de desembre de 2010) va ser un valencià, ex lluitador republicà, exiliat i supervivent dels camps de concentració nazis.
En esclatar la guerra civil espanyola es va allistar voluntari a l'Exèrcit Popular de la República. Va ingressar a l'Escola d'Oficials i va obtenir el grau de tinent d'intendència. Aleshores fou destinat a Catalunya, on el va sorprendre el final de la guerra.
Durant la retirada va travessar la frontera i fou internat al camp d'Argelers. En esclatar la Segona Guerra Mundial va ingressar a les companyies de treballadors de l'exèrcit francès. La seva companyia fou capturada per la Wehrmacht després de la batalla de Dunkerque. Fou conduït amb la seva unitat al Stalag XII-D a Trier (Alemanya), però el 25 de gener de 1941 fou deportat al camp de concentració de Mauthausen, on li fou adjudicat el número de pres 4375. Hi va romandre fins a gener del 1945, quan fou traslladat al camp de Gusen, on hi va romandre fins a l'alliberament del camp el 5 de maig de 1945.
A França es va casar amb María Guilló, originària de Callosa de Segura, amb qui va tenir dos fills. Cap el 1950 van tornar a Espanya.
El seu testimoni fou recollit per Montserrat Llor Serra al llibre Vivos en el Averno nazi, on recull els testimonis d'una vintena de supervivents dels camps. Ell i els altres dos supervivents valencians de Mauthausen, Francesc Aura Boronat i Francesc Batiste Baila, van rebre el premi a la millor contribució cívica als XIV Premis Turia.
Des de 2005 té un carrer dedicat a Callosa de Segura.

## Referències

* ↑ Luis Estañ, al web de Montserrat Llor
* ↑ Luis Estañ Alfonsea a deportados.es
* ↑ Vivos en el averno nazi, Planeta de Libros
* ↑ Supervivientes de Mauthaussen, Ana Belén, Salvem el Benacantil y Amenábar, Premios Turia 2005, Europa Press, 23 de juny de 2005
* ↑ Indicació del carrer a callejero.net
# Filip (metge)

Filip (en llatí Philippus, en grec Φίλιππος) va ser un metge grec del segle ii, contemporani de Galè, membre de la secta dels empírics. Va discutir durant dos dies amb Pèlops, probablement a Esmirna, cadascun defensant les seves doctrines.
Galè menciona amb freqüència un metge de nom Filip que va escriure una obra sobre diversos aspectes mèdics i sobre la catalèpsia, que hauria exercit principalment a Cesarea de Capadòcia i del que es conserven algunes receptes, però no se sap si és el mateix. Aeci, un metge romà d'Orient del segle vi, menciona un Filip del que diu que era sofista i que prometia la immortalitat als que es comprometessin a seguir les seves indicacions, però no se sap si era metge. El pare del famós metge Arquigenes d'Apamea es deia Filip però no consta que es dediqués a la medicina.

## Referències

* ↑ [https://quod.lib.umich.edu/m/moa/acl3129.0003.001/301?page=root;rgn=full+text;size=100;view=image;q1=PhilippusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 293. ]
# Dorotea Cristina d'Aichelberg

Dorotea Cristina d'Aichelberg (en alemany Dorothea Christina von Aichelberg) va néixer a Plön (Alemanya) el 23 de gener de 1674 i va morir a Reinfeld el 22 de juny de 1762. Era una noble alemanya, filla de Joan Francesc d'Aichelburg i d'Anna Sofia de Trautenburg.

## Matrimoni i fills

El 20 de febrer de 1702 es va casar a Umstadt amb Cristià Carles de Schleswig-Holstein-Sonderburg-Plön (1674-1706), fill d'August de Schleswig-Holstein-Sonderburg-Plön (1635-1699) i d'Elisabet Carlota d'Anhalt-Harzgerode (1647-1723). El matrimoni va tenir tres fills:
* Carlota Amàlia, nascuda el 1703 i morta prematurament.
* Guillemina Augusta (1704-1749), casada amb Conrad Detlev de Reventlow (1671-1738).
* Frederic Carles (1706-1761), casat amb Cristina Reventlon (1711-1779).

## Bibliografia

* Christoph Gensch von Breitenau: Gründlicher Bericht von der Fürstlich-Holstein-Plönischen Streitigen Successions-Sache. Copenhaguen, 1725: Format digital
* Georg Philipp Schmidt von Lübeck: Dorothea Christina von Aichelberg. Historische Darstellung aus der Schleswig-Holsteinischen Geschichte des 18. Jahrhunderts. A: Schleswig-Holsteinische Blätter 3 (1837), S. 406–443 (Format digital); Stammbaum ebd. nach S. 451
* Siegfried Fitte: Unebenbürtige Fürstenehen in früheren Jahrhunderten. A: Die Grenzboten. 65 (1906), S. 632–644, hier S. 636 (Format digital)

## Enllaços externs

* http://awt.ancestrylibrary.com
# Ompok pabda

Ompok pabda és una espècie de peix de la família dels silúrids i de l'ordre dels siluriformes. Es distribuïx per a l'Afganistan, el Pakistan, l'Índia, Bangladesh, Myanmar i Bhutan. Els mascles poden assolir els 30 cm de llargària total.

## Referències

* ↑ uBio (anglès)
* ↑ Lacépède B. G. E. 1803. Histoire naturelle des poissons. Hist. Nat. Poiss. v. 5. i-lxviii + 1-803 + index.
* ↑ BioLib (anglès)
* ↑ Petr, T. 1999. Coldwater fish and fisheries in Bhutan. p. 6-12. A T. Petr (ed.) Fish and fisheries at higher altitudes: Asia. FAO Fish. Tech. Pap. Núm. 385. FAO, Roma, Itàlia. 304 p.
* ↑ FishBase (anglès)
* ↑ Bhuyian, A.L. 1964. Fishes of Dacca. Asiatic. Soc. Pakistan. Publ. Núm. 13, Dacca. 148 p.

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, Carl J.: Checklist of catfishes, recent and fossil (Osteichthyes: Siluriformes), and catalogue of siluriform primary types. Zootaxa, 1418. 8 de març del 2007. ISBN 978-1-86977-058-7. PDF (anglès)
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p.
* Talwar, P.K. i A.G. Jhingran 1991. Inland fishes of India and adjacent countries. Vol. 2. A.A. Balkema, Rotterdam.
* Wheeler, A.: The World Encyclopedia of Fishes, 2a edició, Londres: Macdonald. Any 1985.
# Elie Nadelman

Elie Nadelman (Varsòvia, 1885 — 1946) va ser un escultor polonès naturalitzat nord-americà. Va treballar a Múnic i París i es va establir durant temps als Estats Units. Se'n destaca la seva influència manierista i la seva experimentació amb el volum i la figura del cos humà.

## Referències

* ↑ «Elie Nadelman». Gran Enciclopèdia Catalana. Barcelona: Grup Enciclopèdia Catalana.
# Lluís Fabregat

Lluís Fabregat (Barcelona, 1902 - Barquisimeto, Veneçuela, 1973) va ser un baríton català.
A 18 anys va debutar amb la companyia de Frederic Caballé, al Teatre del Bosc de Barcelona. Va fer temporades de sarsuela i opereta amb Amparo Saus, Frederic Caballé, Eugeni Canals, Luis Calvo, Joan Pons, Miguel Fleta, Marcos Redondo, Emili Vendrell i Pedro Segura, entre d'altres. Se'n va anar a viure a Amèrica del Sud.

## Anys d'activitat artística

* - 1922 (maig: Teatre Victòria, Paral·lel/Barcelona)
* – 1924 (gener: Teatre Apolo, Paral·lel/Barcelona)
* – 1925 (maig: Teatre Nou, Paral·lel/Barcelona)
* – 1930 (gener: Teatre Apolo, Paral·lel/Barcelona)
* – 1932 (abril: Teatre Nou, Paral·lel/Barcelona)
* – 1933 (octubre: Teatre Apolo, Paral·lel/Barcelona)
* – 1935 (gener: Teatre Victòria, Paral·lel/Barcelona
* – maig: Teatre Nou, Paral·lel/Barcelona)
* – 1942 (març: Teatre Còmic, Paral·lel/Barcelona
* – juliol: Teatre Circ Olympia, Barcelona)
* – 1944 (gener: Teatre del Circ Barcelonès, Barcelona)
* – 1946 (juny: Teatre Còmic, Paral·lel/Barcelona)

## Referències

* ↑ https://escenadigital.institutdelteatre.cat/catalog?utf8=%E2%9C%93&source_=search&q=Llu%C3%ADs+Fabregat+&search_field=all_fields&ak=vU&display_type=galery&f%5Bcollection_type_facet%5D%5B%5D=&x=7&y=9
* ↑ https://cuplets.cat/interprets/lluis-fabregat/
# Terratrèmol d'Agadir de 1960

El terratrèmol d'Agadir va tenir lloc el 29 de febrer de 1960 a les 23:40 (Hora d'Europa Occidental) prop de la localitat d'Agadir, situada a la costa atlàntica de l'oest del Marroc. Tot i la magnitud moderada de 5,7 graus, la seva intensitat màxima percebuda fou de X (Extrema) a l'escala de Mercalli. Moriren entre 12.000 i 15.000 persones (més o menys un terç de la població de la ciutat en aquell moment) i unes altres 12.000 resultaren ferides, i almenys 35.000 persones es quedaren sense casa, cosa que convertí aquest terratrèmol en el més destructiu i mortífer de la història del Marroc. L'àrea de Talbordjt resultà especialment afectada. L'hipocentre poc profund de la tremolor i la seva proximitat a la ciutat portuària d'Agadir, juntament amb mètodes constructius poc adequats, foren les raons esgrimides pels enginyers i sismòlegs per explicar la destrucció causada.

## Referències

* ↑ The Earthquake of Agadir, Morocco, AISE, 1962.

## Bibliografia

* AISE. American Iron and Steel Institute. The Earthquake of Agadir, Morocco, 1962.

## Enllaços externs

* Thousands dead in Moroccan earthquake – BBC News (anglès)
* Once... Agadir, documental de 1971 (anglès)
* Agadir en 1960 et le tremblement de terre du 29 février 1960 (francès)
* Fotos del terratrèmol